ଭଦ୍ରକ ୨୨/୯ : ପ୍ରବଳ ବର୍ଷା ଯୋଗୁଁ ଭଦ୍ରକ ଜିଲ୍ଲା ଭଣ୍ତାରିପୋଖରୀ ଓ ଧାମନଗରରେ ବନ୍ୟା ପରିସ୍ଥିତ ସୃଷ୍ଟି ହୋଇଛି ।ଭଣ୍ତାରିପୋଖରୀ ଆଖୁଆପଦା ଆନିକଟ ନିକଟରେ ବୈତରଣୀ ନଦୀରେ ଜଳ ସ୍ଥର ବିପଦ ସଂକେତ ଉପରେ ପ୍ରଭାବିତ ହେଉଛି । ବୈତରଣୀରେ ବିପଦ ସଂକେତ ୧୭.୮୩ ମିଟର ଥିବା ବେଳେ ବର୍ତ୍ତମାନ ୧୮.୦୪ ମିଟରରେ ବନ୍ୟା ଜଳ ପ୍ରବାହିତ ହେଉଛି ।ବୈତରଣୀରେ ଜଳସ୍ତର ବୃଦ୍ଧି ଓ ବିପଦ ସଂକେତ ଉପରେ ଜଳସ୍ତର ପ୍ରଭାହିତ ହୋଇଥିବାରୁ ଭଣ୍ତାରିପୋଖରୀ ବ୍ଲକର ନଦୀ କୁଳିଆ ୬ ଟି ପଞ୍ଚାୟତର ଲୋକମାନଙ୍କ ମନରେ ଛନକା ପସିଛି । ୧୫ ଦିନ ହେବ ତୃତୀୟ ବନ୍ୟା ଯାଇନଥିବା ଏବଂ ଚାଷ ଜମିରେ ପାଣି ନଛାଡି ଥିବା ବେଳେ ପୁଣି ବନ୍ୟା ଆଶଙ୍କା ନେଇ ଭଣ୍ଡାରିପୋଖରୀ ଓ ଧାମନଗର ବ୍ଲକର ତଳିଆ ଅଂଚଳ ଲୋକଙ୍କ ମନରେ ଛନକ ପଶିଛି ।
